Diari Oficial de la Generalitat Valenciana


Sumari del DOGV 3733, del 18-04-2000 (2000/3097)

ORDRE de 4 d'abril de 2000, de la Conselleria d'Indústria i Comerç, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i promoció comercial per a l'exercici 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3097


Data del document
:   04-04-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * promoció comercial
    * ajuda pública
    * comerç interior
    * suport econòmic
    * ajuda a les empreses
    * petita i mitjana empresa

ORDRE de 4 d'abril de 2000, de la Conselleria d'Indústria i Comerç, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i promoció comercial per a l'exercici 2000. [2000/M3097]
  
Amb data 29 de desembre de 1999 va ser publicada en el Diari Oficial de la Generalitat Valenciana l'Ordre de 22 de desembre de 1999, de la Conselleria d'Indústria i Comerç, per la qual es regulen les ajudes en matèria de modernització del comerç interior i promoció comercial per a l'exercici 2000.
  
Després de la publicació de la Llei de Pressupostos de la Generalitat Valenciana per a l'exercici 2000 (DOGV de 31 de desembre de 1999) i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les mencionades ajudes i l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 22 de desembre de 1999 de la Conselleria d'Indústria i Comerç,
  
ORDENE
  
Article 1
  
Per a l'exercici 2000 i de conformitat amb el que s'ha establit en la Llei 11/1999, de 29 de desembre, de Pressupostos de la Generalitat per a l'exercici 2000, les ajudes establides en l'Ordre de la Conselleria d'Indústria i Comerç de 22 de desembre de 1999, en matèria de modernització del comerç interior i promoció comercial, es finançaran a càrrec de la secció, el programa, les línies i els imports globals màxims que a continuació s'indiquen:
  
Secció 11. Programa 622.10. Ordenació i Promoció Comercial.
  
Capítol IV Línia 401/000/00 (codi comptable 147). Import màxim: 444.964.157 PTA.
  
Ajudes per a despeses corrents establides en el capítol II del títol V de l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial, i en els articles 30-c y 37 incís e.2, apartat d) del títol IV de l'esmentada ordre.
  
Línia 403/000/00 (codi comptable 150). Import màxim: 194.150.417 PTA.
  
Ajudes per a despeses corrents establides en el títol VI de l'Ordre de 22 de desembre de 1999.
  
Línia 406/000/00 (codi comptable.3083). Import màxim 27.353.217 PTA.
  
Ajudes per a despeses corrents establides en el capítol I del títol V de l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial.
  
Línia 407/000/00 (codi comptable 3084).Import màxim 84.227.280 PTA.
  
Ajudes per a despeses corrents derivades de la realització i difusió dels estudis i investigacions esmentats en els punts 2, 3 i 4 de l'article 13 del títol II de l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial.
  
Línia 408/000/00 (codi comptable 3085). Import màxim 82.547.263 PTA.
  
Ajudes per a despeses corrents establides en el títol III de l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial.
  
Capítol VII Línia 701/000/00 (codi comptable 146). Import màxim:183.044.307 PTA.
  
Ajudes per a despeses d'inversió establides en els capítols II, III i IV del títol IV, de l'Ordre de 22 de desembre de 1999, i també en el punt 1 de l'article 13 del títol II, i en els punts a) i c) de l'article 43, i punt a) de l'article 47, del títol V de l'anteriorment ordre esmentada.
  
Línia 702/000/00 (codi comptable 3091).Import màxim: 069.254.796 PTA.
  
Ajudes per a despeses d'inversió establides en el capítol VII del títol IV, de l'Ordre de 22 de desembre de 1999, excepte les regulades en l'article 39. 5 i en el capítol VI del títol IV, de l'esmentada ordre, excepte les que s'esmenten en l'article 37, punts 1, 2a i 2d.
  
Línia 704/000/00 (codi comptable 3093).Import màxim: 823.407.661 PTA.
  
Ajudes per a despeses d'inversió establides en el capítol V del títol IV, de l'Ordre de 22 de desembre de 1999.
  
Línia 706/000/00 (codi comptable 3095). Import màxim: 25.701.998 PTA.
  
Ajudes per a despeses d'inversió establides en l'article 37 punts 1 i 2a del capítol VI del títol IV de l'Ordre de 22 de desembre de 1999.
  
Article 2
  
L'import màxim de les ajudes finançades a càrrec de la línia 701 del Programa Pressupostari 622.10, Ordenació i Promoció Comercial, és de 966.838.048 de pessetes, dels quals 869.304.072 de pessetes s'abonaran a càrrec del pressupost vigent; 948.877.557 de pessetes s'abonaran a càrrec del pressupost per a l'any 2001; i els 695.664.938 de pessetes restants a càrrec del pressupost per al 2002. El pagament d'aquestes anualitats queda condicionat a l'existència de crèdit adequat i suficient en els pressupostos de la Generalitat Valenciana per als dits exercicis.
  
Article 3
  
L'import màxim de les ajudes finançades a càrrec de la línia 702 del Programa Pressupostari 622.10, Ordenació i Promoció Comercial, és de 389.065.952 de pessetes, dels quals 441.196.653 de pessetes s'abonaran a càrrec del pressupost vigent i els 24.988.948 de pessetes restants s'abonaran a càrrec del pressupost per a l'any 2001. El pagament d'aquesta anualitat queda condicionat a l'existència de crèdit adequat i suficient en els pressupostos de la Generalitat Valenciana per al dit exercici.
  
València, 4 d'abril de 2000
  
El conseller d'Indústria i Comerç,